На основу члана 37. Статута Града Ниша (''Службени лист Града Ниша'', број 88/2008),

Скупштина Града Ниша, на седници од године, донела је

**O Д Л У К У**

**О СТАВЉАЊУ ВАН СНАГЕ ОДЛУКЕ О ЈАВНОМ ИНФОРМИСАЊУ ОД ЗНАЧАЈА ЗА ГРАД НИШ**

**Члан 1.**

Ставља се ван снаге Одлука о јавном информисању од значаја за Град Ниш, (''Службени лист Града Ниша'', број 15/2013).

**Члан 2.**

Одлуку објавити у „Службеном листу Града Ниша".

Број:

У Нишу,

**СКУПШТИНА ГРАДА НИША**

Председник

Проф. др Миле Илић

***ОБРАЗЛОЖЕЊЕ***

Новим Законом о јавном информисању и медијима („Службени гласник Републике Србије“ број 83/2014, Јавни интерес у области јавног информисања дефинисан је као:1) истинито, непристрасно, правовремено и потпуно информисањe свих грађана Републике Србије; 2) истинито, непристрасно, правовремено и потпуно информисањe на матерњем језику грађана Републике Србије припадника националних мањина; 3) информисањe на српском језику припадника српског народа који живе ван територије Републике Србије; 4) очувањe културног идентитета српског народа и националних мањина које живе на територији Републике Србије; 5) информисањe иностране јавности на страним језицима када је то од интереса за Републику Србију; 6) информисањe особа са инвалидитетом и других мањинских група; 7) подршка производњи медијских садржаја у циљу заштите и развоја људских права и демократије, унапређивања правне и социјалне државе, слободног развоја личности и заштите деце и младих, развоја културног и уметничког стваралаштва, развоја образовања, укључујући и медијску писменост као део образовног система, развоја науке, развоја спорта и физичке културе и заштите животне средине и здравља људи; 8) унапређивањe медијског и новинарског професионализма. Одредбе Одлуке о јавном информисању од значаја за Град Ниш, (''Службени лист Града Ниша'', број 15/2013) у супротности су са напред наведеним одредбама Закона о информисању и медијима.

На основу изложеног предлаже се доношење Одлуке о стављању ван снаге Одлуке о јавном информисању од значаја за Град Ниш, (''Службени лист Града Ниша'', број 15/2013).

Начелник Управе за културу

Небојша Стевановић